गोतामकोट
नेपालको मध्यपश्चिमाञ्चल विकास क्षेत्रको राप्ती अञ्चल, रुकुम जिल्लामा अवस्थित आठबीसकोट  नगरपालिका अन्तर्गत पर्दछ । नेपालको मध्यकालमा यो एक राज्यको रूपमा रहेको थियो । मध्यकालिन बाइसे राज्य अन्तर्गत पर्ने गोताम राज्यका संस्थापक राजा रूकुमे राजा दारे जैतमका काइला राजकुमार सेतु बम हुन् । यिनले वि.सं. १६०० सालमा अंश स्वरूप यो राज्य पाइ स्थापना गरेका थिए । यो राज्यको सिमाना जुम्ला राज्य, आठबिस राज्य र बाँफी राज्यसँग जोडिएको थियो । वि.सं. १८४३ मा राजा मोतिमर्दन शाहीका शासन कालमा यो राज्य नेपाल अधिराज्यमा  एकिकरण भयो ।

सन्दर्भ सामग्री
१. शाह, मणि : आठबिस राज्यको इतिहास , दोस्रो संंस्करण २०७६

२. शाह, मणि : आठबिसे समाल बंशावली दोस्रो संंस्करण २०७६

नेपालका गाविसहरू
रुकुम जिल्लाका ठाउँहरू